DEMCO อาการหนัก! ปิดร่วงเกือบ 24%
DEMCO อาการหนัก! ปิดตลาดวันนี้อยู่ที่ 10.20 บาท ลบ 3.10 บาท หรือ 23.31% มูลค่าการซื้อขาย 911.09 ล้านบาท 
17 พ.ย. 2558

ผู้สื่อข่าวรายงานว่า ราคาหุ้น บริษัท เด็มโก้ จำกัด (มหาชน) หรือ DEMCO ปิดตลาดวันนี้อยู่ที่ 10.20 บาท ลบ 3.10 บาท หรือ 23.31% มูลค่าการซื้อขาย 911.09 ล้านบาท
โดย DEMCO รายงานผลประกอบการไตรมาส 3 ปี 2558 พลิกขาดทุนสุทธิ 161.28 ล้านบาท จากไตรมาส 3 ปี 2557 ที่มีกำไรสุทธิ 118.29 ล้านบาท ขณะที่ก่อนหน้านี้นักวิเคราะห์ (Consensus) คาดว่า DEMCO จะรายงานผลประประกอบการไตรมาส 3 ปี 2558 มีกำไรสุทธิเฉลี่ยที่ 81 ล้านบาท โดยผลประกอบการน่าผิดหวังมาจากปัจจัยลบ การบันทึกค่าใช้จ่ายในการปรับปรุงฐานเสากังหันลมโครงการห้วยบง 2 และ 3 เนื่องจากเสากังหันลมเกิดรอยร้าวที่บริเวณผิวของกังหัน